Voormalige hoof van Spur in kritieke toestand | Maroela Media
Pierre van Tonder (Foto: Spur Corporation/ANA)
Die voormalige uitvoerende hoof van Spur, Pierre van Tonder, is in 'n kritieke toestand in 'n hospitaal in Kaapstad ná 'n selfmoordpoging.
Die 62-jarige Van Tonder was 24 jaar lank besturende direkteur en uitvoerende hoof van die groep voor hy in Desember 2020 afgetree het.
Val Nichas, uitvoerende hoof van Spur, het in 'n verklaring bevestig Van Tonder het homself Sondagoggend by sy huis geskiet. "Almal by Spur is platgeslaan oor die nuus oor ons geliefde voormalige kollega. Ons doen alles in ons vermoë om sy gesin by te staan."
Nichas versoek dat die gesin ruimte gebied sal word om aan Van Tonder se sy te wees.
Onder Van Tonder se leierskap het die groep van sowat 40 restaurante tot 'n markleier met 631 restaurante landswyd en 'n teenwoordigheid in 17 lande uitgebrei.
Dis so jammer. Mag hy ten volle genees
Vreemd..ons dink altyd hierdie tipe skatryk mense is so gelukkig…maar tog het ons almal maar ons leemtes en hartseer..soveel so dat mens net nie meer lus is vir die lewe nie.. ..sterkte aan die familie…